open-index/open-wikipedia-markdown huggingface dataset:
Dobrovodská kotlina

**Dobrovodská kotlina** je vnútrohorská brázda a geomorfologická časť podcelku Brezovské Karpaty v pohorí Malé Karpaty. Rozprestiera sa v okolí obce Dobrá Voda, podľa ktorej je pomenovaná.

## Polohopis
Kotlina zaberá centrálnu časť podcelku Brezovské Karpaty, ktoré ju obklopujú zo všetkých strán. Územím preteká riečka Horná Blava, ktorá tu priberá niekoľko prítokov, medzi nimi Hlavinu a Jaseňový potok. Vodný tok preráža pohorie a juhovýchodným smerom pokračuje k obci Dechtice. Z Dechtíc vedie i jediná prístupová cesta do obce a Dobrovodskej kotliny. 

## Chránené územia
Kotlina je z veľkej časti odlesnená a nachádza sa v Chránenej krajinnej oblasti Malé Karpaty. Na západnom okraji sa nachádza prírodná pamiatka Ľahký kameň, severne susedí prírodná rezervácia Slopy a Vyvieračka pod Bachárkou. Severozápadne sa nad kotlinou nachádza ruina hradu Dobrá Voda.

## Turizmus
Územie kotliny je vďaka historickým, kultúrnym a prírodným zaujímavostiam atraktívnou lokalitou. Hrad Dobrá Voda, pamätná izba Jána Hollého, okolitá príroda a sieť značených chodníkov ponúka zaujímavé ciele pre návštevníkov. 

### Turistické trasy
* po  červenej značke od Bukovej cez Dobrú Vodu na Dobrovodský hrad
* po  modrej značke od Katarínky
* po  zelenej značke z obce Hradište pod Vrátnom cez Dobrú Vodu do sedla Malá Klenová

## Referencie

## Pozri aj
* Dobrá Voda
* Horná Blava
* Hrad Dobrá Voda
* Chránená krajinná oblasť Malé Karpaty

## Iné projekty

Kategória:Kotliny na Slovensku
Kategória:Malé Karpaty
Kategória:Geomorfologické časti na Slovensku
Kategória:Brezovské Karpaty
Kategória:Geografia okresu Trnava
Okrúhlica (vrch v Oravskej Magure; 1 076,4 m n. m.)

**Okrúhlica** () je vrch Oravskej Magury. Nachádza sa vo výbežku pohoria a je jeho najzápadnejším vrcholom.

## Poloha
Masív leží v západnej časti pohoria, na samom okraji geomorfologického podcelku Paráč. Nachádza sa približne  severne od Zázrivej, v hrebeni na rozhraní okresov Dolný Kubín (obec Zázrivá), Žilina (Terchová) a Čadca (Nová Bystrica). Najľahší výstup na Okrúhlicu vedie zo Zázrivej cez rázcestie Javorinka.

## Opis
Okrúhlica sa nachádza v hrebeni, ktorý vedie od Čiernej Lutiše () na Paráč (). Západným smerom sa nachádza Kýčera (), severným Kykula (), východne Javorinka () a Havranský vrch () a južným Púpovček () a Pálenica (). Severné svahy odvodňujú prítoky Bystrice do Kysuce, južné potok Ráztoky do Zázrivky v povodí Oravy. Hrebeňom vedie značený chodník z Terchovej.

## Výhľady
Okrúhlica nepatrí medzi výškové dominanty okolia, no jej poloha na okraji pohoria a susedstvo nižších vrchov Kysuckej vrchoviny, umožňujú zaujímavé výhľady. Masív je zväčša pokrytý lesným porastom, no z čistín je možný obmedzený, no zaujímavý výhľad. Pozorovateľná je celá Zázrivská brázda, takmer celý pohraničný hrebeň Kysuckých a Oravských Beskýd od Veľkej Rače po Babiu horu, no tiež okolité vrchy Oravskej Magury, Kysuckej vrchoviny a Krivánskej Malej Fatry. Pri vhodných podmienkach je pozorovateľný Veľký Choč a no tiež niektoré vrcholy Veľkej Fatry, Západných i Nízkych Tatier a západným smerom i Moravsko-sliezskych Beskýd.

## Chránené územia
Vrcholom vedie hranica ochranného pásma Národného parku Malá Fatra a Chránenej krajinnej oblasti Kysuce.

## Prístup
* po  značke po hrebeni z obce Terchová alebo z Kubínskej hole
* po  značke zo Zázrivej cez rázcestie Javorinka

## Referencie

## Pozri aj
* Paráč (geomorfologický podcelok)
* Chránená krajinná oblasť Kysuce
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Vrchy v Oravskej Magure
Kategória:Tisícovky na Slovensku
Kategória:Vrchy v okrese Dolný Kubín
Kategória:Vrchy v okrese Žilina
Kategória:Vrchy v okrese Čadca
Kategória:Zázrivá (okres Dolný Kubín)
Kategória:Terchová
Kategória:Nová Bystrica (obec)
Black Rose (Volbeat)

„**Black Rose**“ je skladba dánskej heavy metalovej skupiny Volbeat. Skladba vyšla ako singel 7. marca 2017 cez Spinefarm Records.

Skladba „Black Rose“ vyšla ako tretí singel v Severnej Amerike, kde bol vysielaný do active rockových rádií v USA 7. marca 2017.

## Umiestnenie
Singel sa umiestnil na prvom mieste na *[[Billboard]]* Mainstream Rock Songs rebríčku v Spojených štátoch a stal sa šiestym číslom 1 skupiny Volbeat v rebríčku.

## Zoznam skladieb

## Referencie

Kategória:Piesne skupiny Volbeat
Kategória:Piesne z 2016
Black Roses

**Black Roses** môže byť:
* film:
** americký kriminálno-dramatický film z roku 1921, pozri Black Roses (film z roku 1921)
** anglická verzia nemeckého filmu Schwarze Rosen z 1935, pozri Schwarze Rosen
* americkosamojský futbalový klub, pozri Black Roses (futbalový klub)

## Pozri aj
*Black Rose
Bitka o Náhorný Karabach (2016)

**Bitka o Náhorný Karabach**, tiež známa ako **Aprílová vojna** alebo **Štvordňová vojna** začala v noci z 1. na 2. apríla 2016 keď medzi arménskou armádou a azerbajdžanskými ozbrojenými silami pozdĺž hraníc so separatickým Náhorným Karabachom vypukli ťažké boje. Ozbrojený stret bol najhorší od ukončenia vojny v Náhornom Karabachu v roku 1994. Obe strany používali pri stretoch ťažké zbrane. Desiatky vojakov z oboch armád bolo zabitých a pravdepodobne aj niekoľko civilistov. Stretnutia pokračovali až do 5. apríla a skončili keď obe strany neočakávane ohlásili prímerie. Zároveň bolo oznámené obnovenie mierových rozhovorov.

## Príčiny
Obe strany sa navzájom obviňujú z vypuknutia bojov. 2. apríla 2016 Arménsky rezort obrany uviedol, že Azerbajdžan sa bojovými lietadlami, tankami a delostrelectvom pokúsil v noci vpadnúť do Náhorného Karabachu a že za túto bezprecedentne vyhrotenú situáciu nesie všetku zodpovednosť azerbajdžanská vláda. Azerbajdžanské ministerstvo obrany vyhlásilo, že boje sa začali vtedy, keď arménska armáda vypálila pozdĺž frontovej línie mínometné granáty a vysokokalibrové delostrelecké granáty.

## Priebeh
Boje vypukli ráno 2. apríla. Azerbajdžanské sily spustili ofenzívu na území obsadenom arménskymi silami zo severovýchodu a juhovýchodu. Azerbajdžan tvrdil, že je to odveta za ostreľovanie civilných oblastí arménskou armádou. Počas prudkých bojov používali obe strany všetky druhy zbraní, ktoré mali k dispozícii (tanky, ťažké delostrelectvo, raketomety a v obmedzenej miere aj leteckú silu), vrátane ostreľovania civilných cieľov. Azerbajdžan tiež hrozil ostreľovaniu hlavného mesta Náhorného Karabachu Stepankeretu, kým Arménčania ohrozovali azerbajdžanské ropné zariadenia. 

Dňa 5. apríla strany konfliktu (najprv separatisti z Karabachu, potom Arménsko a nakoniec Azerbajdžan) uviedli, že nepriateľstvo bolo pozastavené. Príslušné komuniké vydali ruské tlačové agentúry. Po týchto vyhláseniach prezident Vladimir Putin uskutočnil telefonické rozhovory s prezidentmi Arménska, Seržom Sarkisjanom a Azerbajdžanom Ilhamom Alijevom.

## Následky
Presný počet obetí nie je známy; obe strany priznali aspoň 60 mŕtvych vojakov a niekoľko civilistov a je možné, že údaje boli podhodnotené. Baku, Jerevan a Stepanakert tiež šíria vojnovú propagandu a zámerné dezinformačné kampane, takže je ťažké overiť mnohé z uvedených skutočností (napríklad údajnú vraždu arménskych civilistov v dedine Talysh).

## Reakcie
Oficiálne medzinárodné reakcie boli obmedzené, najmä po prímerí a otvorení rokovaní (okrem iného z Ruska, USA a EÚ). Vážny záujem vyjadril Irán, ktorý zdieľa hranicu s Karabachom a na ktorého územie padlo niekoľko náhodných rakiet. Turecko zatiaľ vyjadrilo svoju plnú podporu Azerbajdžanu.

## Referencie

## Iné projekty

Kategória:Náhorný Karabach
Kategória:Dejiny Arménska
Kategória:Dejiny Azerbajdžanu
Kategória:Bitky v 2016
Karen Uhlenbecková

**Karen Keskulla Uhlenbecková** (* 24. august 1942, Cleveland, Ohio, USA) je americká matematička. Je emeritná profesorka matematiky na University of Texas at Austin, kde má tiež pozíciu držiteľa *[[Sid W. Richardson Foundation]] Regents Chair*.

V roku 2019 získala Abelovu cenu za priekopnícke výsledky v obore geometrických parciálnych diferenciálnych rovníc, kalibračných teórií a integrabilných systémov a za zásadný dopad jej práce na analýzu, geometriu a matematickú fyziku. Stala sa prvou ženou, ktorá túto cenu získala.

## Referencie

## Iné projekty

## Externé odkazy
*oficiálna stránka

Kategória:Matematici USA
Kategória:Osobnosti z Clevelandu (Ohio)
Kategória:Nositelia Abelovej ceny
Kategória:Členovia American Philosophical Society
Kategória:Vysokoškolskí pedagógovia USA
Kategória:Vyučujúci na University of Texas at Austin
Kategória:Absolventi Brandeis University
Mestské múzeum v Pezinku

**Mestské múzeum v Pezinku** je regionálne múzeum. Zaoberá sa históriou mesta a umením. Nachádza sa v priestoroch renesančnej radnice na ulici M. R. Štefánika číslo 1. Zriaďovateľom múzea je mesto Pezinok. Slávnostné otvorenie múzea sa konalo 18. septembra 2003.

## História budovy
Radnicu dal magistrát vybudovať po povýšení mesta na slobodné kráľovské mesto (v roku 1647).
Na stavbu novej reprezentačnej budovy boli využité dva meštianske domy na vtedajšej Trhovej ulici, dnes ulica M. R. Štefánika, a pri mestskom potoku sa nachádzajúci mestský kúpeľ.

## Expozícia
### Jozef Franko – Sakrálna plastika
Súčasťou Mestského múzea v Pezinku je aj Galéria Jána Kupeckého, poskytujúca priestor umelcom z Pezinka a blízkeho okolia, ktorí sa našim mestom inšpirujú, žijú v ňom alebo pracujú. Časť priestorov Galérie je venovaná prácam slovenského keramika, pezinského rodáka, Jozefa Franka. Jeho sakrálne plastiky sú predstavené v priestoroch tzv. „kaplnky“.

### Zo zeme
Základ stálej expozície Mestského múzea tvoria predmety, získané z archeologických výskumov (spolu)realizovaných Múzeom od jeho založenia v roku 2003. Expozícia je rozdelená na tri časti, podľa historického obdobia a miesta výskumu.

Prvá časť približuje výskumy pravekých lokalít v chotári mesta Pezinok a obce Slovenský Grob. Na jeseň 2004 prebehli v lokalitách Pezinok/Grinava-Dlhé pole a Slovenský Grob-Padelky zisťovacie výskumy, ktoré potvrdili existenciu osídlenia týchto území v období eneolitu, doby bronzovej a rímskej. V expozícii nájde návštevník zbierku kamennej industrie, keramiky, hlinených pracovných nástrojov, ale aj predmety približujúce duchovný život pravekých obyvateľov nášho územia – drobné hlinené plastiky. Pravekú časť expozície dopĺňajú predmety získané výskumom v pezinskej lokalite Lazárňa. K najzaujímavejším patrí odtlačok prstov pravekého hrnčiara, zachovaný vo vypálenej hrude hliny.

V druhej časti expozície múzeum predstavuje výskumy realizované v extraviláne mesta Pezinok. Jedná sa hlavne o dve zaniknuté stredoveké opevnené polohy „Starý zámok I“ a „Starý zámok II“. K predmetom získaným na týchto miestach patria stredoveké militárie (strelky šípov a kuší), kovové úžitkové predmety a mince.

Posledná časť expozície približuje výskumy z intravilánu mesta. Vystavenými predmetmi sú keramika, zvyšky stredovekej kamennej architektúry a drobné kovové, drevené a textilné predmety pochádzajú z rozsiahleho výskumu kostola Nanebovzatia Panny Márie a z komplexného stavebno-historického a archeologického výskumu meštianskeho domu v historickom centre Pezinka.

## Externé odkazy
* oficiálna stránka múzea

## Zdroj
* Mestské múzeum v Pezinku na Múzeum.sk

Kategória:Múzeá na Slovensku
Kategória:Stavby v Pezinku
Kategória:Kultúra v Pezinku
Kategória:Múzeá v Bratislavskom kraji
Štefan Fajnor (legionár)

Kpt. **Štefan Fajnor** (* 12. október 1888, Senica – † 27. jún 1918, Buzuluk) bol slovenský vojenský dôstojník, príslušník Českej družiny a česko-slovenských légií.

Pochádzal z rodiny Štefana Fajnora a jeho manželky Emílie, rod. Jurenkovej (* 1850† 1930). Počas prvej svetovej vojny sa ako príslušník Rakúsko-uhorskej armády zúčastnil ťaženia na východnom fronte, avšak v roku 1915 padol do ruského zajatia. Ako jeden z prvých Slovákov sa prihlásil do Českej družiny, z ktorej sa utvorili česko-slovenské légie v Rusku.

## Referencie

## Externé odkazy
* Záznam o narodení a krste v matrike riadok 57 - evanjelická cirkev v Senici
* Nové časy - Za bratom kpt. Štefanom Fajnorom
* Vojenský historický ústav - Kapitán in memoriam Štefan Fajnor

Kategória:Osobnosti zo Senice
Kategória:Slovenské vojenské osobnosti
Kategória:Príslušníci česko-slovenských légií
Kordícka brázda

**Kordická brázda** je geomorfologická časť Starohorských vrchov. Rozprestiera sa západne od Banskej Bystrice v okolí obcí Králiky, Tajov a Kordíky podľa ktorej je pomenovaná.

## Vymedzenie
Brázda zaberá najzápadnejšiu časť pohoria, pričom východným okrajom zasahuje k Podlaviciam, mestskej časti Banskej Bystrice. Na jej území ležia obce Králiky, Riečka, Tajov a Kordíky, ktorými tečú prítoky Tajovského potoka. Kordickú brázdu vymedzuje na severe Bralná Fatra (podcelok Veľkej Fatry), západným smerom sa nachádza Flochovský chrbát, na juhu Malachovské predhorie (oba podcelky Kremnických vrchov). Východným smerom sa rozkladá Bystrické podolie, patriace do Zvolenskej kotliny a severovýchodným smerom pokračujú Starohorské vrchy.

## Chránené územia
Územie je čiastočne odlesnené a nie je veľkoplošne chránenou oblasťou. Osobitne chránené sú prírodná pamiatka Tajovská kopa a Králická tiesňava.

## Turizmus
Plošne neveľké územie a jeho blízke okolie oplýva viacerými atrakciami, ktoré priťahujú turistov, najmä z blízkej Banskej Bystrice. Oblasť disponuje sieťou značených chodníkov, ktoré spájajú zaujímavé miesta v Kordickej brázde i okolí.

### Turistické trasy
* po  zelenej značke z Banskej Bystrice (Hámor) cez Kordíky do Králického sedla
* po  modrej značke z Banskej Bystrice (Tulská) cez Králiky do Bystrického sedla
* po  žltej značke z Tajova do sedla Suchý vrch, resp. ku chatám nad Tajovom
* po  žltej značke z Kordíkov do Kordíckeho sedla

## Referencie

## Pozri aj
* Starohorské vrchy

Kategória:Brázdy na Slovensku
Kategória:Starohorské vrchy
Kategória:Geomorfologické časti na Slovensku
Lutroforos

[náhľad|[Apúlia|Apulský červenofigúrový lutroforos, maľba neznámeho maliara znázorňuje bohyňu Éós a ňou uneseného Kefala, cca 330 pred Kr., Antikensammlung Kiel, inv. číslo B 787.]]
**Lutroforos** alebo **loutroforos** (*lutroforos*) je typ starovekej keramickej nádoby.
 
Lutroforos (mn. č. *lutroforoi*, doslova „*nesúci (vodu) do kúpeľa*“), vysoká štíhla rituálna nádoba s úzkym hrdlom a s dvomi vysokými vertikálnymi uchami, sa používal pri svadbách a pohreboch mladých ľudí (v Aténach bol známy od konca 8. storočia pred Kr.)
 
V starovekom Grécku bola svadba obvykle doprevádzaná rôznymi rituálmi a obradmi (ekdosi, „*odovzdanie*“). Obľúbeným časom sobáša (najmä v Aténach), ku ktorému dochádzalo niekedy aj po niekoľkoročnom zasnúbení, bola doba splnu Mesiaca v mesiaci Gamelión (od gamos „*svadba*“, či „*svadobná hostina*“), v čase, keď bolo v poľnohospodárstve najmenej práce. Po obradoch lúčenia a po obetách bohom ženích i nevesta podstúpili rituálny kúpeľ vo vode prinesenej v nádobe lutroforos (v Aténach ho sprievod priniesol z prameňa *Enneakrunos*) a v dome otca nevesty sa potom konala hostina. Lutroforos dávali zo súcitu príbuzní alebo priatelia po svadbe, pri pohrebe alebo i na určité sviatky na hroby (do hrobov) tým, čo sa svojej svadby nedožili (hlavne do hrobov predčasne zomrelých dievčat).
 
## Tvary a typy lutroforov

Lutroforos sa podľa tvaru a typu delí na: atický v tvare amfory (protoatický, nedštandardný a štandardný), atický v tvare hydrie (nedštandardný a štandardný) a na apulský (v tvare vajca: Typ I. a Typ II., a v tvare cylindra: Typ I. a Typ II.

### Atický lutroforos

Loutrophoros Louvre CA1960.jpg|Typ: Protoatický v tvare amfory, cca 680 pred Kr.
NAMA - Amphora-Loutrophoros by the Anagyrus Painter.jpg|Typ: Atický neštandardný v tvare amfory, cca 600 pred Kr.
Antikensammlung Berlin 431.JPG|Typ: Atický štandardný v tvare amfory, cca 500 pred Kr.
Antikensammlung Kiel 367.JPG|Typ: Atický štandardný v tvare hydrie


#### Apulský lutroforos

Loutrophore apulienne à figures rouges (Louvre, K 77).jpg|Typ: Apulský v tvare vajca I., cca 340 pred Kr.
Staatliche Antikensammlungen München 906.JPG|Typ: Apulský v tvare cylindra I.
Loutrophoros Baltimore Painter (M.A.N. 1998-92-2) 01.jpg|Typ: Apulský v tvare cylindra II., cca 330 pred Kr.


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Súčanská kotlina

**Súčanská kotlina** je vnútrohorská brázda a geomorfologická časť podcelku Súčanská vrchovina v pohorí Biele Karpaty. Rozprestiera sa v okolí obce Horná Súča, podľa ktorej je pomenovaná.

## Vymedzenie
Kotlina zaberá centrálnu časť Súčanskej vrchoviny, ktorá ju z veľkej časti obklopuje. Tento podcelok susedí na severovýchode, severe i západe, južným smerom pokračujú Biele Karpaty podcelkom Bošácke bradlá. Údolím Súčanky na východe susedí kotlina s Bielokarpatským podhorím, čoby podcelkom Považského podolia. Územím preteká riečka Súčanka, ktorá tu priberá niekoľko prítokov a na východnom okraji preráža pohorie a pokračuje k obci Dolná Súča. Práve touto obcou vedie i hlavná prístupová cesta do kotliny a k tunajším sídlam.

## Chránené územia
Územie kotliny je najmä v centrálnej časti zväčša odlesnené. Je súčasťou Chránenej krajinnej oblasti Biele Karpaty, osobitne chráneným územím je prírodná pamiatka Podsalašie a prírodné rezervácie Debšín a Hornozávrská mokraď.

## Turizmus
Okolie, charakteristické lazníckym osídlením, patrí medzi pokojnejšie oblasti Bielych Karpát. Vyhľadávané sú prírodné zaujímavosti, no i blízky Súčanský hrad. Množstvo ciest a chodníkov je vyhľadávaná i cykloturistami, značené trasy vyhľadávajú turisti.

## Referencie

## Pozri aj
* Biele Karpaty
* Súčanská vrchovina

Kategória:Kotliny na Slovensku
Kategória:Biele Karpaty
Kategória:Geomorfologické časti na Slovensku
Kategória:Súčanská vrchovina
Burdov (vrch)

**Burdov** () je druhý najvyšší vrch v pohorí Burda. Nachádza sa asi  východne od Štúrova.

## Polohopis
Pohorie Burda leží juhovýchodne od Podunajskej nížiny, zovreté medzi riekami Hron na západe, Dunaj na juhu a Ipeľ na východe. Centrálnu časť tvorí pomerne plochý masív najvyššieho vrchu Burdov. Leží nad rekreačným strediskom Kováčov, približne  od obcí Chľaba na východe, Leľa na severe a Kamenica nad Hronom na západe. Vrch leží v katastri obce Chľaba.

### Výhľady
Zalesnený plochý vrchol neponúka výhľady a tie sú možné len z malých mýtin, resp. v zimnom období, keď sú stromy bez lístia. Viditeľné sú najmä okolité maďarské vrchy, len pri ideálnych podmienkach je možné pozorovať napr. Zobor alebo Sitno. Z južných svahov je pekný výhľad na Dunaj a Vyšehradskú bránu.

## Prístup
Na vrchol nevedie značený chodník, najľahší prístup je lesnou cestou od obce Bajtava a následne lesom.  modrá trasa obchádza rozsiahly masív od rekreačného strediska Kováčov cez Chľabu, Veľkú dolinu, poblíž chaty Ipeľ a oblúkom severozápadným svahom k rázcestiu pri vyhliadke *Skaly*. Južné a juhozápadné svahy sú súčasťou národnej prírodnej rezervácie Burdov.

## Referencie

## Pozri aj
* Burda
* Národná prírodná rezervácia Burdov

Kategória:Burda (pohorie)
Kategória:Vrchy v okrese Nové Zámky
Kategória:Vrchy pod 1000 metrov na Slovensku
Čajka (divadelná hra)

**Čajka** (rus. Чайка) je divadelná dráma od Antona Čechova. Dielo začal písať na jeseň v roku 1895. V októbri 1895 v liste svojmu priateľovi Suvorinovi popísal túto hru ako komédiu s tromi ženskými rolami, dvomi mužskými a so štyrmi aktami. Premiéru mala hra v roku 1896 v Petrohrade.

Čechov opisuje v tomto diele medziľudské vzťahy a postavenie spoločnosti na konci 19. až začiatkom 20. storočia. Táto hra sa odohráva počas dvoch rokov, všetko na ruskom vidieku. 
[náhled|250px|[Anton Pavlovič Čechov číta hru *Čajka* hercom MCHATu (1899).]]
## Postavy
* Irina Nikolajevna Arkadinová, herečka
* Konstantin Gavrilovič Treplev, jej syn, mladý muž
* Piotr Nikolajevič Sorin, brat Arkadinovej
* Nina Michajlovna Zariečna -  mladá žena, dcéra bohatého majiteľa pôdy
* Iľja Afanasievič Šamrajev, správca Sorinovho domu
* Pavlína, manželka Šamrajeva
* Máša - Maria Iľjična, dcéra Šamrajevových
* Boris Trigorin, spisovateľ
* Jevgenij Dorn, lekár
* Semion Medvedenko, učiteľ
* Jakov - robotník
* Kuchár
* Slúžka

## Referencie

## Iné projekty

Kategória:Divadelné hry Antona Čechova
The Nameless One (Volbeat)

„**The Nameless One**“ je skladba dánskej heavy metalovej skupiny Volbeat. Bola vydaná ako singel v roku 2013.

## Zoznam skladieb

## Obsadenie
* Michael Poulsen – vokály, rytmická gitara
* Jon Larsen – bicie
* Anders Kjølholm – basgitara
* Rob Caggiano – sólová gitara

## Referencie

Kategória:Piesne skupiny Volbeat
Kategória:Single z 2013
Kategória:Piesne z 2013
We

„**We**“ je skladba dánskej heavy metalovej skupiny Volbeat. Bola vydaná ako singel v roku 2009 cez Mascot Records.

## Zoznam skladieb

## Hudobné video
Pre skladbu bolo vytvorené aj hudobné video.

## Umiestnenie
Skladbe sa nepodarilo umiestniť v rebríčku.

## Referencie

Kategória:Piesne skupiny Volbeat
Kategória:Single z 2009
Kategória:Piesne z 2008
Studeničný

**Studeničný** je vrch v Jablunkovskom mezihorí, s nadmorskou výškou 

Leží len niekoľko kilometrov od hranice s Poľskom a Slovenskom. Pod vrcholom stojí horská chata Studeničné, ktorá vznikla z bývalej hájovne lesného závodu, ktorú zakúpili Třinecké železiarne na konci 70. rokov minulého storočia a prestavali ju na turistickú chatu. Po roku 1989 budovu prenajali a dnes ju vlastní pán Josef Wawrzacz.

V chate je možnosť ubytovania, v suteréne sa nachádza reštaurácia a vináreň a v letných mesiacoch je možnosť využitia sauny a bazénu. Tiež je tu v zime možnosť lyžovania a bežeckého lyžovania v Ski areáli v Mostoch u Jablunkova. V minulosti na úpätí vrchu fungoval lyžiarsky vlek, vzdialený cca 200 metrov od chaty.

## Prístup
* po  turistickej značke zo Svrčinovca ()
* po  turistickej značke z Mostov u Jablunkova ()
* po  turistickej značke z Gírovej ()
* po  turistickej značke z Bukovca ()

## Referencie

## Iné projekty

## Externé odkazy
*  Oficiálna stránka horskej chaty Studeničné

## Zdroj
* 

Kategória:Vrchy v okrese Frýdek-Místek
Kategória:Mosty u Jablunkova
Kategória:Vrchy v Jablunkovskom medzihorí
Kategória:Vrchy pod 1000 metrov v Česku
Radio Girl

„**Radio Girl**“ je skladba dánskej heavy metalovej skupiny Volbeat. Bola vydaná ako singel v roku 2007 cez Mascot Records.

## Text skladby
Táto skladba je o niekom, kto sa zamiloval do dievčaťa z rádia. Miluje spôsob, akým znie a chce si ju vziať.

## Hudobné video
Hudobné video ukazuje vjazd a billboard päťdesiatych rokov, ktoré sa tu hodia, pretože skladba má jednoznačnú atmosféru päťdesiatych rokov.

## Zoznam skladieb

## Referencie

Kategória:Piesne skupiny Volbeat
Kategória:Single z 2007
Kategória:Piesne z 2007
Mascot Label Group

**Mascot Label Group** je nezávislé hudobné vydavateľstvo. Bolo založené v roku 1989 v Holandsku pod názvom Mascot Records, v roku 1999 sa spoločnosť premenovala na Mascot-Provogue a od roku 2010 je známa ako Mascot Label Group. Spoločnosť sídli v Holandsku a ma kancelárie v New Yorku, Kolíne nad Rýnom, Štokholme, Miláne, Paríži a Londýne. Mascot Label Group materskou spoločnosťou vydavateľstiev: Mascot Records, Provogue, Music Theories Recordings and Cool Green Recordings.

Mascot Label Group je tiež vydavateľským členom Americkej asociácie nezávislej hudby (A2IM).

## Vydavateľstvá

* Mascot Records je rockovo-zamerané vydavateľstvo, ktorého zoznam obsahuje interpretov ako Black Stone Cherry, Black Label Society, Bootsy Collins, Volbeat, Gojira, Black Country Communion, Steve Lukather, Shaman's Harvest, Monster Truck a ďalších. Spoločnosť Mascot získala pozornosť podporovaním kariéry skupiny Volbeat, ktorá predala 100 000 nahrávok  v Európe. V júni 2012 mala spoločnosť Mascot svoj prvý rockový album číslo jedna v rebríčku v Spojenom kráľovstve so rovnomenným albumom skupiny Black Country Communion. Nahrávka skupiny Black Label Society z roku 2014 s názvom „Catacombs Of The Black Vatican“ sa umiestnila vo viac ako desiatich európskych krajinách. V roku 2016, „Kentucky“, prvé vydanie skupiny Black Stone Cherry cez Mascot Records sa umiestnilo v desiatich európskych krajinách a Spojených štátoch.
* Provogue Records je blues/rockové vydavateľstvo obsahuje interpretov ako Joe Bonamassa, Beth Hart, Gov't Mule, Kenny Wayne Shepherd, Warren Haynes, Robben Ford, Walter Trout, Leslie West, Robert Cray, Kris Barras Band a ďalších. Spoločnosť Provogue Records našla úspech v rastúcej kariére Joea Bonamassu, ktorý sa dostal z hrania pre 50 ľudí v Londýne v roku 2007 k vypredávaniu Royal Albert Hall v roku 2009. Bonamassa predal v Európe viac ako 1 500 000 albumov.
* Music Theories Recordings is a progresívno-rockové vydavateľstvo, ktorého zoznam obsahuje interpretov ako Ayreon, Memories of Machines, Flying Colors a ďalších. Spoločnosť Music Theories spolupracuje s Michaelom Schmitzom, jeden zo zakladateľov progresívneho vydavateľstva Inside Out.
* Cool Green Recordings - alternatívno/indie vydavateľstvo. Medzi umelcami, ktorý niečo vydali cez vydavateľstvo Cool Green Recordings sú austrálski púštni rockeri Tracer, holandská alternatívna skupina De Staat, Crippled Black Phoenix, Masters Of Reality of Chris Goss (spolutextár/producent skupín Kyuss/Queens of the Stone Age) a ďalší. Album skupiny De Staat *O* vstúpil do holandských narodnych rebríčkov na 3. mieste a vyhral tri krát v rade kategóriu najlepšia alternatíva akupina na cenách 3FM Awards.

## Referencie

## Externé odkazy
* oficiálna stránka spoločnosti Mascot Label Group

Kategória:Hudobné vydavateľstvá
Kategória:Indie rock
Socialistický Zombi Mord

***Socialistický Zombi Mord*** (***SZM***) je slovenský amatérsky hororový film z roku 2014. Film bol nakrúcaný od roku 2006 na rôznych miestach v Bratislavskom kraji, hlavne v meste Pezinok, kde mal aj premiéru 25. apríla 2014 v kine Pezinského kultúrneho centra. Dej sa odohráva najprv v Sovietskom zväze a neskôr v Česko-Slovensku za čias socializmu. Film nie je vhodný pre osoby mladšie ako 18 rokov.

## Dej

Tento film sa začína vo výskumnej stanici v sovietskom vojenskom priestore Beregavoje, kde bol vyvinutý plyn na ničenie armád nepriateľov socializmu. Experiment s plynom sa však vymkol kontrole a musel byť ukončený. Dymovnice, ktoré ostali, sa pri sovietskej okupácii Česko-Slovenska v auguste 1968 dostali k nám. Neskôr, pri brannom cvičení stredoškolákov v roku 1985, nakazil študentov plyn zo zatúlanej dymovnice. Malá skupinka žiakov bojuje o prežitie nielen so svojimi nakazenými, agresívnymi spolužiakmi, ale aj so školníkom Sergejom, bývalým dôstojníkom špeciálnych jednotiek Červenej armády. Nakazení študenti sa stanú hryzúcimi a zabíjajúcimi beštiami. Bojujú pílou, palicou aj červenou zástavou.

## Obsadenie
* Denisa Rötlingová ako Hanka
* Veronika Valentovičová (hlas Katka Hergottová) ako Marta
* Viktor Gschweng ako Martin
* Boris Biťukov ako školník Sergej
* Tibor Zvonár ako mäsiarov syn
* Hanka Harenčárová ako Barbora
* Peter Levay ako Juro

## Zaujímavosti
* Detaily rezania tela nakrúcali tak, že do figuríny vložili bravčové mäso a rezali doň desať minút motorovou pílou.
* Profesionálna filmová krv stála tridsať eur za liter a keďže tvorcovia jej chceli použiť hektolitre, použili alternatívu, želatínovú hmotu, do ktorej pridali potravinársku červeň a kakao, aby nebola priesvitná. 
* V Hankinej spálni si na jednom z časopisov môžeme všimnúť americkú speváčku Britney Spears.

## Externé odkazy
* oficiálna stránka filmu 
* ''Socialistický Zombi Mord'' na IMDb

## Zdroj
* 

Kategória:Slovenské filmy
Kategória:Hororové filmy
Kategória:Akčné filmy
Kategória:Filmy z 2014
Kategória:Filmy podľa názvu
Tomasz Chłoń

**Tomasz Marek Chłoń** (* 29. október 1961) je poľský diplomat, veľvyslanec Poľska na Slovensku (20132015) a v Estónsku (20052012).

## Životopis
Chłoń sa narodil v roku 1967. Absolvoval maďarskú filológiu na Varšavskej univerzite, postgraduálne štúdium v Poľskom inštitúte medzinárodných vecí, na Varšavskej univerzite a Univerzite v Maastrichte.

Od roku 1987 pracoval v zahraničných službách. Stáž a prax absolvoval v rokoch 19871989 a následne pôsobil v konzulárnom odbore, neskôr pracoval, okrem iného, na Veľvyslanectve PR v Helsinkách (19911997, od 1996 zástupca veľvyslanca), v Odbore bezpečnostnej politiky a Stálom zastúpení PR pri NATO (19982003).  V rokoch 20052012 bol veľvyslancom Poľska v Estónsku. Posledné dva roky (2011/2012) bol riaditeľom sekretariátu ministra na MZV. V rokoch 2013–2015 bol veľvyslancom Poľska na Slovensku. Od 2017 pracuje v kancelárii NATO v Moskve.

Je autorom vedeckých publikácií: *Droga Finlandii do Unii Europejskiej* (*Cesta Fínska do Európskej únie*), *Rosja bliżej NATO* (*Rusko bližšie k NATO*) a *Polska na forum ONZ* (*Poľsko na Fóre OSN*), ako aj článkov v poľskej, fínskej a estónskej tlači. Je členom Euroatlantického združenia.

Hovorí anglicky, francúzsky, fínsky, maďarsky, estónsky, rusky a slovensky.

Má tri dcéry.

## Ocenenia

* Kríž Terra Mariana I. triedy, Estónsko, 2010
* Strieborný kríž za zásluhy, Poľsko, 2011

* Medaila prezidenta Slovenskej republiky, Slovensko, 2015

## Referencie

*

## Iné projekty

Kategória:Absolventi Varšavskej univerzity
Kategória:Nositelia poľských radov a vyznamenaní
Kategória:Držitelia Medaily prezidenta Slovenskej republiky
Kategória:Poľskí diplomati
Kategória:Veľvyslanci Poľska na Slovensku
Kategória:Veľvyslanci Poľska v Estónsku
Jozef Rámer

MUDr. **Jozef Rámer** (; * 29. október 1863, Prešov† 12. august 1933, Bratislava) bol maďarský lekár a popularizátor medicíny.

Pochádzal z rodiny obchodníka Jozefa Rámera a jeho manželky Kláry, rod. Pasternakovej. Absolvoval štúdium na katolíckom gymnáziu v Prešove a medicínu na Univerzite v Budapešti, ktoré úspešne ukončil v roku 1889. V rokoch 18891890 pôsobil ako asistent profesora Eugena Jendrašíka na Katedre biológie Lekárskej fakulty Univerzity v Budapešti. V rokoch 18901896 pracoval ako okresný lekár v Šamoríne a od rokoch 1896 ako hlavný lekár Bratislavskej župy.

Je autorom maďarských popularizačných štúdií z oblasti praktickej medicíny a publikoval v časopise *Felvidék*.

## Referencie

Kategória:Maďarskí lekári
Kategória:Pochovaní na Ondrejskom cintoríne
Kategória:Osobnosti z Prešova
Vadičovská brázda

**Vadičovská brázda** je geomorfologická časť Kysuckých bradiel. Rozprestiera sa severovýchodne od Žiliny v okolí obcí Kotrčiná Lúčka a Horný Vadičov, podľa ktorej je pomenovaná.

## Vymedzenie
Brázda zaberá centrálnu časť západnej polovice podcelku, v rámci Kysuckej vrchoviny leží v jej juhozápadnej časti. Územie obklopuje podcelok Kysucké bradlá, len severovýchodný okraj susedí s podcelkom Vojenné. V juhozápadnej časti brázdy leží Kotrčiná Lúčka, ktorá je súčasťou okresu Žilina, strednú a severnú časť zaberá Horný Vadičov, patriaci do okresu Kysucké Nové Mesto. Na južnom okraji brázdu uzatvára vrch Straník (), nad severným okrajom čnie mohutná Ľadonhora (). Veľkú časť územia odvodňuje Vadičovský potok, južný okraj potok Kotrčiná.

## Turizmus
Plošne neveľké územie a jeho blízke okolie oplýva viacerými atrakciami, ktoré sem lákajú turistov počas celého roka. Horský hotel s komplexnými službami, lyžiarske stredisko, amfiteáter, no tiež blízke vrchy s výhľadom na Krivánsku Fatru a široké okolie a mnohé pozostatky starovekých hradísk robia z tejto časti Kysúc zaujímavý cieľ výletov.

### Turistické trasy
* po  červenej značke z rázcestia Kotrčiná Lúčka, Stráň západným smerom do Zástrania, resp. východným cez sedlo Žiarce do centrálnej časti Kysuckej vrchoviny 
* po  modrej značke z lokality Horný Vadičov, Kubaščíkovci na Ľadonhoru, resp. sedlom nad Melišovcami do obce Lutiše
* po  zelenej značke z lokality Horný Vadičov, Kubaščíkovci k obci Povina

## Referencie

## Pozri aj
* Kysucká vrchovina

Kategória:Brázdy na Slovensku
Kategória:Kysucká vrchovina
Kategória:Geomorfologické časti na Slovensku
Zázrivská brázda

**Zázrivská brázda** je geomorfologická časť Kysuckých bradiel. Rozprestiera sa v okolí obcí Terchová a Zázrivá, podľa ktorej je pomenovaná.

## Vymedzenie
Brázda zaberá juhovýchodnú časť podcelku, no rovnako tak celej Kysuckej vrchoviny. Zo severu aj východu brázdu obklopuje podcelok Kysucké bradlá, južný okraj vymedzuje Krivánska Malá Fatra s časťami Osnica a Rozsutce. Západná časť brázdy zaberá hornú časť Terchovskej doliny (cca po osadu Biely Potok), kde susedí s Varínskym podolím, podcelkom Žilinskej kotliny. V západnej časti brázdy leží Terchová, ktorá je súčasťou okresu Žilina, strednú a východnú časť zaberá Zázrivá, patriaca do okresu Dolný Kubín. Územie západne od sedla Rovná hora odvodňuje Biely potok do Varínky, východnú časť riečka Zázrivka do Oravy.

## Chránené územia
Celá Zázrivská brázda patrí do ochranného pásma Národného parku Malá Fatra, osobitne chráneným územím je prírodná pamiatka Bôrická mláka.

## Turizmus
Územie je v tieni atraktívnej Krivánskej Malej Fatry a Kubínskej hole a tvorí do značnej miery zázemie Malej Fatry. V oblasti sú mnohé chaty a ubytovne, čím vytvárajú ideálne východiská na zimnú i letnú turistiku. 

### Turistické trasy
* po  červenej značke z Veľkého Rozsutca cez Zázrivú na Minčol
* po  modrej značke z lokality Biely Potok so sedla Medzirozsutce
* po  zelenej značke:
** z lokality Biely Potok na Malý Rozsutec, resp. do Šípkovej
** zo Zázrivej na rázcestie Javorinka 
* po  žltej značke:
** z Havranej do sedla Hoľa
** z Kozinskej na vrch Minčol

## Referencie

## Pozri aj
* Kysucká vrchovina

Kategória:Brázdy na Slovensku
Kategória:Kysucká vrchovina
Kategória:Geomorfologické časti na Slovensku
Majstrovstvá sveta v metlobale

**Majstrovstvá sveta v metlobale** sú medzinárodný metlobalový turnaj organizovaný Medzinárodnou metlobalovou asociáciou (IQA). Majstrovstvá sveta sa organizujú každé dva roky od 2012. Aktuálnym majstrom sveta za rok 2018 je tím USA, ktorý vo finále zdolal Belgicko.

## História
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -126.2109375,
          50.064191736659
        ]
      }
    },
    {
      "type": "Feature",
      "properties": {},
      "geometry": {
        "type": "Point",
        "coordinates": [
          -2.4609375,
          52.696361078274
        ]
      }
    },
    {
      "type": "Feature",
      "properties": {},
      "geometry": {
        "type": "Point",
        "coordinates": [
          9.4921875,
          50.289339253292
        ]
      }
    },
    {
      "type": "Feature",
      "properties": {},
      "geometry": {
        "type": "Point",
        "coordinates": [
          12.656250000000002,
          42.553080288955826
        ]
      }
    }
  ]
}

Majstrovstvá sveta v metlobale sa prvý krát konali v roku 2012 v Oxforde v Spojenom kráľovstve, zúčastnilo sa ho 5 krajín. Majstrom sa stali reprezentanti Spojených štátov ktorí vo finále porazili Francúzsko.

Druhé majstrovstvá sa konali v Burnaby v Kanade. Počet súťažiacich tímov sa zvýšil na sedem. Majstrom sveta na rok 2014 sa stal už druhýkrát tím Spojených štátov amerických pred druhou Austráliou.

V roku 2016 vo Frankfurte sa na majstrovstvách po prvýkrát predstavili reprezentanti Slovenska spolu s 20 súťažiacimi. Svoj prvý titul vyhrala Austrália, Slováci obsadili sedemnástu pozíciu.

Majstrovstvá sveta 2018 sa konali vo Florencii v Taliansku s 29 súťažiacimi. Tretí titul získali metlobalisti z USA, Slováci skončili dvadsiaty šiesty.

## Výsledky

## Pozri aj
* Metlobal

## Zdroj
* iqasport.com 

Kategória:Metlobal
Metlobal
Dedicated

***Dedicated*** je tretí štúdiový album nemeckého Dj-a ATB. Z albumu boli vydané 3 single - "Let U Go" (máj 2001), "Hold You" (december 2001) a "You Are Not Alone" (apríl 2002). Názov albumu bol zvolený ako pamiatka obetiam z udalosti 11. septembra 2001. Bol vydaný v štúdiu Kontor Records pre európsky trh a v štúdiu Radikal Records pre americký trh.

## Zoznam Skladieb

## Referencie

Kategória:Albumy ATB
Hruškovec americký

náhľad|Avokádo
náhľad|Avokádo
**Hruškovec americký** (iné názvy: **avokádo**, staršie: **avocado**; lat. *Persea americana*, staršie: *Persea gratissima*, *Laurus persea*) je pestovaná rastlina (strom) z čeľade vavrínovité. Jej plod sa nazýva **avokádo** (staršie: **avocado**, neformálne názvy: **krokodília hruška**, **aligátoria hruška**, **maslové ovocie**).

V roku 2019 bol sekvenovaný genóm avokáda, konkrétne *P. americana var. drymifolia*.

## Rozšírenie
Rastlina sa pestovala už v praveku. Vznikla pravdepodobne v Strednej Amerike. Pred objavením Ameriky sa pestovala od Mexika po Andy v Peru. Dnes sa pestuje po celom svete v tropickej a subtropickej oblasti.

## Systematika
V pestovateľskej praxi sa rozlišujú 3 tzv. rasy (nazývané aj typy či odrody) hruškovca amerického - mexická (*Persea americana* var. *drymifolia*), západoindická (*Persea americana* var. *americana*) a guatemalská (*Persea americana* var. *guatemalensis*). V taxonomickom zmysle je však toto delenie sčasti sporné, prípadne trochu zložitejšie - napr. v niektorých zdrojoch guatemalská rasa nepatrí do druhu hruškovec americký a v iných zas hruškovec americký zahŕňa okrem vyššie uvedených troch taxónov aj viacero ďalších (ekonomicky nevýznamných) taxónov, ktoré sú inde radené ako (resp. pod) samostatné druhy z rodu hruškovec (*[[Persea]]*). 

Krížením vyššie uvedených troch rás vzniklo veľké množstvo kultivarov. Tieto majú rôzne vegetačné obdobia, takže avokádo je na trhu nepretržite po celý rok. 

## Charakteristika rastliny
Ide o strom, ktorého výška je do 20 m. Jeho koruna má rôzny tvar. Listy sú tmavozelené, lesklé, striedavé jednoduché celistvookrajové špicaté valcovité až kopijovité. Kvety sú žltozelené, drobné, obojpohlavné, nemajú korunné lupienky; sú usporiadané po 100 až 300 v súkvetiach - metlinách.

## Plod
Plod sa tvarom podobá hruške. Veľkosť plodu sa mení podľa rasy resp. kultivaru - pohybuje sa medzi 200 g a 2 kg (pričom až štvrtinu váhy plodu tvorí semeno). Plod je tmavozelený až purpurovohnedý. Medzi jadrom a šupkou je žltkastá až zelenkastá dužina, ktorá obsahuje až 25-30 % oleja (tuku), veľa vitamínov (betakarotén, tiamín, riboflavín, niacín) a minerálnych látok, má lahodnú orechovú príchuť a v dozretom stave má maslovitú konzistenciu. Dužina sa je priamo surová alebo ochutená a robia sa z nej šaláty alebo nátierky. Olej sa používa v kozmetickom priemysle. 

## Zdroje

Kategória:Vavrínovité
Kategória:Tropické ovocie
Addicted to Music

***Addicted to Music*** je štvrtý štúdiový album ATB. Vyšiel v apríli 2003 a obsahuje skladby ako „I Don't Wanna Stop“, „Long Way Home“ a dvojsingel „In Love With The DJ/Sunset Girl“. Kým prvé dve skladby boli vydané ako single z albumu, tretia vyšla ako remixový singel z kompilácie *The DJ In The Mix*.

Spevácky sa na všetkých skladbách, rovnako ako pri albume *[[Dedicated]]* podieľala speváčka Roberta Carter Harrison (z britskej kapely The Wild Strawberries).

V tom istom roku bolo vydané aj DVD *Addicted to Music* obsahujúce všetky dovtedy natočené videoklipy od roku 1998 až 2003 (okrem „Long Way Home“), dokument o americkom turné, texty skladieb, interview a natáčanie videoklipu k skladbe „I Don't Wanna Stop“.

## Zoznam skladieb

## Referencie

Kategória:Albumy ATB
Kategória:Hudobné albumy z 2003
Jablunkovský incident

[thumb|Pohľad na [Jablunkovský priesmyk z úpätia Gírovej]]
**Jablunkovský incident** () bol nemecko-poľský ozbrojený stret v Mostoch u Jablunkova, na Košicko-bohumínskej železnici, ktorý sa odohral v predvečer druhej svetovej vojny v noci z 25. na 26. augusta 1939.

Incident je považovaný za prvý predčasný útok druhej svetovej vojny.

## Rámec udalostí

V roku 1938 využilo Poľsko Mníchovskej dohody a vynútilo si v Československu odstúpenie východnej časti československého Tešínska s priľahlým pruhom Čadčianska. Na poľskom území sa tak ocitla celá česká časť strategickej Košicko-bohumínskej železnice: Bohumín, Český Těšín, Třinec, Jablunkov aj Mosty u Jablunkova.

Približne päťsto metrov od nádražia v Mostoch u Jablunkova v smere ku slovenským hraniciam v Jablunkovskom priesmyku prechádza železničná trať dvoma súbežnými tunelmi. Tieto tunely boli poľským vojskom zamínované a strážené vojakmi poľského 4. pluku horských strelcov.

Nemecký útok na Poľsko bol plánovaný už od apríla 1939 s tým, že prebehne nad ránom v sobotu 26. augusta 1939. Na tento okamih plánoval poručík Abwehru z Vroclavu Hans Albert Herzner prepadnutie nádražia v Mostoch u Jablunkova a oboch tunelov s cieľom zabrániť ich zničeniu Poliakmi. Oddiel pod jeho vedením tvorili pronemeckí bojovníci z Jablunkova (z tzv. „Bojovej organizácie Jablunkov“ – ), cvičení v blízkej Čadci, na území vtedajšieho Slovenského štátu.

## Priebeh
V noci z 25. na 26. augusta 1939 prekročil nemecký diverzný oddiel vtedajšiu slovensko-poľskú hranicu a obsadil nádražie v Mostoch. Poľskí obrancovia tunelov útočníkov odhalili vďaka informácii od poľskej telefonistky z nádražia a zahájili na nich paľbu. Aj kvôli tomu bojovník Josef Kulik vošiel na lokomotíve do tunelu, kde údajne vytrhol zápalné šnúry k trhavinám a prešiel na slovenské územie do Čadce.

Podľa nemeckých zdrojov diverzný oddiel v priesmyku zajal a odzbrojil 800 poľských vojakov a pripravoval sa zajať jednotku ďalších 1200 poľských vojakov, ktorí prišli vo vlaku do Mostov a netušili, že nádražie je obsadené nemeckými diverzantmi, a stiahol sa z rozkazu nemeckého velenia na Slovensko. Podľa poľských zdrojov sa útočníkom naopak tunely obsadiť nepodarilo a z nádražia v Mostoch boli za niekoľko hodín poľskými vojakmi vytlačení.

Nemecká armáda sa musela Poľsku za incident oficiálne ospravedlniť.

## Druhá svetová vojna
Poľská obranná vojna sa začala ráno 1. septembra 1939. Nemecké vojská sa už nesnažili zabrániť zničeniu železničných tunelov v Mostoch a Poliaci ich vyhodili do povetria. Už prvý deň druhej svetovej vojny poľské vojská ustúpili zo zabranej časti českého Tešínska.

## Referencie

* 

Kategória:Druhá svetová vojna
Kategória:Druhá poľská republika
Kategória:Tešínsko
Kategória:Mosty u Jablunkova
Kategória:1939
Figovník obyčajný

thumb|Rastlina s figami
thumb|Figa (sykónium)
thumb|Rozrezaná figa

**Figovník obyčajný** (iné názvy: mimo taxonómie: **figovník**, hovorovo: **figa**, zastarano a historicky: *fík*; lat. *Ficus carica*) je kultúrna rastlina (strom alebo ker) z rodu figovník (*Ficus*). Jej zložený plod sa nazýva figa.

## Rozšírenie
Figovník obyčajný je veľmi stará kultúrna rastlina. Často splanieva. Pôvodom je zo Stredného východu a západnej Ázie, ale už od staroveku sa kultivuje a dnes sa pestuje po celom svete ako okrasná rastlina a ovocný strom. Na lokálnych miestach v Ázii a Severnej Amerike sa stal naturalizovaným druhom. Dnes ju nájdeme zdomácnenú v páse území od západného Stredozemia po severovýchodnú Indiu. Pestuje sa niekoľko storočí aj na Slovensku v teplých oblastiach vo vinohradoch alebo na rôznych chránených miestach, ale jej pestovanie u nás nie je rentabilné a figovník často vymŕza.

## Charakteristika
Figovník obyčajný je opadavý strom alebo ker, vysoký obyčajne do 10 m, maximálne 15 m. Listy sú jednoduché troj- alebo päťlaločnaté, dlhé 10 až 30 cm. Borka je svetlosivá, neskôr hnedosivá, rozpraskaná. Niektoré zdroje uvádzajú, že ide o jednodomú rastlinu, iné, že ide o dvojdomú rastlinu. O plode pozri nižšie.

V rámci druhu existuje veľká variabilita a druh má tisíce kultivarov.

Miazga a nezrelé ovocie sú jedovaté. Miazga dráždi oči.

## Plod (figa)
Figovník obyčajný má - podobne ako ďalšie figovníky - zložený plod, presnejšie súplodie, ešte presnejšie: súplodie typu sykónium (pričom ako sykónium mnohé zdroje označujú len alebo aj súkvetie, ktoré súplodiu predchádza). Toto súplodie (prípadne aj súkvetie) sa nazýva aj figa, pričom v užšom zmysle pojem figa nezahŕňa nejedlé figy, nazývané kaprifigy či kozie figy  (t.j. taxón *Ficus carica sylvestris*).

Sykónium je dužinatá banka obsahujúca na vnútornej stene svojej vnútornej dutiny najprv veľa kvetov, neskôr veľa plodov. Sykónium má hruškovitý tvar s malým otvorom na špičke, ktorý umožňuje prístup opeľovačov ku kvetom.

Z fíg sa robia džúsy, kompóty, marmelády, vína, likéry, perníky a cukrovinky, sušia sa alebo kandizujú, upražené tvoria zložku kávovín. Čerstvé obsahujú 20 % cukrov, sušené až do 75 % cukrov. 

Používajú sa ako preháňadlo, močopudný prostriedok, na liečbu chudokrvnosti, obličkových kameňov, ochorení srdca a ciev. Rozvarené sa používajú na kloktanie pri bolestiach hrdla, pri kašli, bolestiach pľúc, ochorení hlasiviek, pri opuchoch a pod. 

### Priemerný obsah látok a minerálov
Tabuľka udáva dlhodobo priemerný obsah živín, prvkov, vitamínov a ďalších nutričných parametrov zistených v sušených figách.

## Referencie


## Iné projekty

## Zdroj

Kategória:Morušovité
Kategória:Ovocie
Karína Kapúr

**Karína Kapúr** (* 21. september 1980, Bombaj, India) je indická filmová herečka. Pochádza z hereckej rodiny. Je vydatá za herca Saifa Ali Khana. Študovala na Welham Girl's Boarding School. 

## Filmografia

## Referencie

## Externé odkazy
* 

Kategória:Indické filmové herečky
Kategória:Osobnosti z Bombaja
Fík

**Fík** môže byť:
*pes z animovaného seriálu Maxipes Fík
*zastarano: figovník (najmä figovník obyčajný) alebo figa (teda plod figovníka) , pozri pod figovník a figovník obyčajný
*v dávnej slovenčine :
**kondylóm na zadku, pozri pod kondylóm
**figa ako gesto rukou, pozri figa (gesto)
*citoslovce nepredvídaného udretia , pozri pod udretie

## Referencie
Železničná stanica Radvaň

**Železničná stanica Radvaň** je železničná stanica v banskobystrickej mestskej časti Radvaň. Leží na trati 170 Zvolen – Vrútky. Je elektrifikovaná 25 kV striedavého prúdu.

## Doprava
Na stanici sú dve dopravné, dve manipulačné koľaje a dve vlečky. Nástupištia sú dve.

## Referencie

## Iné projekty

## Externé odkazy
* Stanica na stránke VLAKY.NET

Radvaň
Kategória:Radvaň (Banská Bystrica)
Kategória:Doprava v Banskej Bystrici
Kategória:Stavby v Banskej Bystrici
Glasgowské metro

60px|left
thumb|Vlak prichádza do stanice West Street
**Glasgowské metro** (iné názvy: **Metro v Glasgow, Glasgowská podzemná dráha**; ) je metro v škótskom meste Glasgow. 

## História
Dráha bola otvorená 14. decembra 1896 spoločnosťou Glasgow District Subway Company. Vozne poháňalo obežné lano, ale do depa boli vozne prenášané z koľají žeriavom. 

V roku 1923 metro prevzalo mesto a v roku 1935 bol do vozidiel inštalovaný elektrický pohon vedený treťou koľajnicou. V období od marca do decembra 1935 vlaky jazdili na elektrický pohon len vo vnútornom okruhu, vo vonkajšom okruhu boli stále poháňané lanom.

Pôvodné vozne slúžili do roku 1977, kedy bola doprava vzhľadom na plánovanú modernizáciu pozastavená. Tunely boli opravené, stanice rozšírené, tiež boli aj vsadené ťažšie koľajnice a bolo vybudované nové depo v Broomloan Road. Žeriav bol odstavený, pretože bola trasa prepojená novými koľajami s depom. Nový napájací systém pochádza od firmy Westinghouse Electric Corporation, vozidlá od Metro Cammell a motory od GEC. Linku opať otvorili v roku 1980.

## Trasa
Trasu tvorí 10,4 km dlhá dvojkoľajná okružná linka. Nachádza sa na oboch brehoch rieky Clyde. Patrí medzi podzemné dráhy, ktoré svoju sieť nikdy nerozšírili. Rozchod koľají je len 1219 mm a priemer tunela je najmenší na svete - len 3,35 m. Toto metro prepraví ročne 13,3 - 14,7 miliónov cestujúcich.

Trasa je podzemná, na povrchu sa nachádza iba depo na Broomloan Road, nachádzajúce sa medzi stanicami Govan a Ibrox. V súčasnosti má 15 staníc.

Metro vlastní a prevádzkuje spoločnosť Strathclyde Partnership for Transport.

## Stanice
Zoznam staníc v smere hodinových ručičiek:
* Partrick
* Kelvinhall
* Hillhead
* Kelvinbridge
* St George's Cross
* Cowcaddens
* Buchanan Street
* St Enoch
* Bridge Street
* West Street
* Shields Road
* Kinning Park
* Cessnock
* Ibrox
* Govan

Stanica Partrick nahradila stanicu Merkland Street, ktorá sa nachádzala o niečo juhozápadnejšie od súčasnej polohy stanice. Kelvinhall sa pôvodne volala Partick Cross. Stanica Hillhead obsluhuje Glasgowskú univerzitu. Zo stanice Buchanan Street sa dá prestúpiť na železničnú stanicu Queen Street a zo stanice St Enoch na železničnú stanicu Central Station. Stanica Ibrox niesla pred modernizáciou názov Copland Road a obsluhuje Ibroxský štadión. Stanica Govan niesla meno Govan Cross.

Najvyťaženejšími stanicami sú Hillhead, Buchanan Street a St Enoch, stanica Ibrox býva vyťažená počas futbalových zápasov. Najkľudnejšími stanicami sú stanice na juhu od rieky Clyde.

## Externé odkazy
* Strathclyde Partnership for Transport
* Fotografie vozňov metra v Glasgow

## Zdroj

Kategória:Železnica v Škótsku
Kategória:Doprava v Glasgowe
Kategória:Metrá
Trieda Hradca Králové

**Trieda Hradca Králové** je ulica v Banskej Bystrici.

Nachádza sa na severe mestskej časti Fončorda Je súčasťou sídliska Fončorda. Hradec Králové je partnerským mestom Banskej Bystrice.

Na ulici sa nachádzajú dve zastávky banskobystrickej MHD: THK - otočka a THK - rázcestie. Obsluhuje ich linka 33 Senica-THK.

## Referencie

## Pozri aj
* Zoznam ulíc a námestí v Banskej Bystrici

Kategória:Ulice v Banskej Bystrici
Kategória:Fončorda